Kalaja Rozafa, monument i rëndësishëm i trashëgimisë kulturore dhe historike
Që nga periudha ilire e deri sot, Kalaja Rozafa mbetet një monument simbol i mbrojtjes dhe qëndresës. 
E ngritur mbi një kodër shkëmbore në hyrje të qytetit të Shkodrës, Kalaja Rozafa, bashkë me legjendën e murosjes së Rozafës, gruas së njërit prej tre vëllezërve që ndërtuan kalanë, përbën një nga monumentet e trashëgimisë kulturore dhe historike më të vizitueshme në Shqipëri. Kalaja Rozafa njihet si qendër e fortifikuar që nga periudha e mbretit ilir, Gent. Ajo është një nga 30 kalatë e Shqipërisë, që sjell dëshmi nga shekulli i 3 dhe i 4 para erës sonë e deri në fillimin e shekullit të kaluar, kur kalaja i rezistoi pushtimit të ushtrisë së Malit të Zi. Dëshmitë historike të Kalasë Rozafa pasqyrohen edhe në muzeun e kalasë, ndërtuar në mjediset e kapitenerisë, nje ndërtesë kjo e periudhës veneciane. “”, thotë zoti Ndriçim Mlika. Në një ditë të zakonshme, në mjediset e kalasë gjen grupe turistësh, por edhe vizitorë vendas, mes të cilëve edhe nxënës të shkollave. Mësuesja Mirela Cenka thotë se, vizitat në vendet e trashëgimisë kulturore dhe historike janë konkretizim i asaj që fëmijët mësojnë në shkollë. “”, thotë ajo. Edhe mesuesja nga shkolla "Kongresi i Manastirit" në Tiranë, Teuta Biçaku, thotë se është e rëndësishme që çdokush të njihet me trashëgiminë kulturore dhe historike. “”, thotë ajo. Përgjegjësi i muzeut të kalasë, Ndriçim Mlika, thotë se pozicioni gjeografik i Kalasë Rozafa i ka dhënë asaj gjatë shekujve një vlerë të rëndësishme strategjike. “”, thotë ai. Që nga periudha ilire e deri sot, Kalaja Rozafa mbetet një monument simbol i mbrojtjes dhe qëndresës. Kështu, edhe me fillimin e agresionit rus në Ukrainë, muret e kalasë u ndriçuan me ngjyrat e flamurit të Ukrainës, në shenjë solidariteti me popullin e saj